નરેન્દ્ર મોદીએ કહ્યું હતું કે કેન્દ્ર સરકારે સામાન્ય પ્રજા અંગે વિચારવાનું બંધ કરી દિધું છે. કેન્દ્ર સરકારને મોંધવારી માટે દર્દ નથી. તેને ગરીબોની ચિંતા નથી. પ્રજા પાસેથી ગેસ સિલિન્ડર છિનવી લીધા છે. પેટ્રોલ અને ડીઝલના ભાવ રોજ વધારવામાં આવે છે. કોંગ્રેસ તેના ભાષણોમાં ગરીબ આદિવાસીઓની વાત કરે છે અને તેને સપના બતાવે છે. દેશને આઝાદી મળ્યાંને 65 વર્ષ વીતી ગયાં છે અને દેશમાં કોંગ્રેસે સૌથી વધુ રાજ કર્યું છે. પરંતુ આ વર્ષો દરમિયાન કોંગ્રેસે ગરીબ આદિવાસીઓની ચિંતા કરવામાં આવી નથી.